62019TJ0670_INF
A Törvényszék (negyedik tanács) 2021. július 14‑i ítélete – Carbajo Ferrero kontra Parlament
(T‑670/19. sz. ügy)
„Közszolgálat – Tisztviselők – Igazgatói álláshelyre vonatkozó kinevezési eljárás – Álláshirdetés – A felperes pályázatának elutasítása és egy másik pályázó kinevezése – Indokolási kötelezettség – A belső eljárási szabályokat meghatározó jogi aktusok jogellenességére vonatkozó kifogás – A felvételi eljárás szabálytalansága – Nyilvánvaló értékelési hiba – A kinevezésre jogosult hatósággal közölt információk pontatlansága – Átláthatóság – Egyenlő bánásmód – Felelősség – Vagyoni és nem vagyoni kár”
1.
Tisztviselői kereset – Jogellenességi kifogás – Terjedelem – Jogi aktusok, amelyek jogellenességére hivatkozni lehet – A kiválasztási eljárás szakaszait meghatározó határozat – A felperes pályázatát elutasító határozattal szemben indított kereset alkalmával történő vitatás – Elfogadhatóság
(EUMSZ 277. cikk)
(lásd: 52–58. pont)
2.
Tisztviselők – Felvétel – Igazgatói állás betöltésére irányuló eljárás – Az eljárás szakaszait meghatározó határozat – Az érdemek összehasonlító vizsgálata – Az érdemek összehasonlító elemzésének szempontjaira vagy a meghallgatásra javasolt pályázók listája összeállításának módozataira vonatkozó pontosítás hiánya – A megfelelő ügyintézés, az egyenlő bánásmód és a jogbiztonság elvének megsértése – Hiány
(Személyzeti szabályzat 27. cikk, (1) bekezdés és 29. cikk, (2) bekezdés)
(lásd: 66., 67., 69–73. pont)
3.
Tisztviselők – Sérelmet okozó határozat – A pályázat elutasítása – Indokolási kötelezettség – Terjedelem – A kiválasztási bizottság működése titkosságának tiszteletben tartása – Korlátok – A kiválasztás alapjául szolgáló értékelési szempontok közlése – Megengedhetőség
(Személyzeti szabályzat 25. cikk, (2) bekezdés)
(lásd: 94., 101. pont)
4.
Tisztviselők – Felvétel – Igazgatói állás betöltésére irányuló eljárás – A pályázók érdemeinek összehasonlító vizsgálata – Az összehasonlító elemzés szempontjainak előzetes meghatározására vonatkozó kötelezettség – Terjedelem – Az eljárás különböző szakaszaiban ugyanazon szempontok alkalmazásának hiánya – Megengedhetetlenség
(Személyzeti szabályzat 29. cikk, (2) bekezdés és 45. cikk, (1) bekezdés)
(lásd: 111., 112., 116–119., 124. pont)
5.
Tisztviselők – Felvétel – Igazgatói állás betöltésére irányuló eljárás – A pályázók érdemeinek összehasonlító vizsgálata – Az összehasonlító elemzés szempontjainak a kinevezésre jogosult hatóság számára történő továbbítására vonatkozó kötelezettség – Terjedelem
(Személyzeti szabályzat 29. cikk, (2) bekezdés és 45. cikk, (1) bekezdés)
(lásd: 113., 121–124. pont)
6.
Tisztviselők – Álláshirdetés – Tárgy – A pályázók érdemeinek összehasonlító vizsgálata – Az adminisztráció mérlegelési jogköre – Korlátok – Az álláshirdetésben előírt feltételek betartása – Bírósági felülvizsgálat – Korlátok – A pályázó szakmai tapasztalatára vonatkozó pontatlan információk továbbítása a kinevezésre jogosult hatóság számára – Megengedhetetlenség
(Személyzeti szabályzat 29. cikk, (2) bekezdés)
(lásd: 133–137., 142–145. pont)
Tárgy
Az EUMSZ 270. cikk alapján benyújtott és egyrészt a Parlament 2018. december 10‑i, a felperes pályázatát elutasító és a kommunikációs főigazgatóság média igazgatóságának igazgatói álláshelyére egy másik pályázót kinevező határozatának megsemmisítése, másrészt a felperest állítólagosan e határozat következtében ért kár megtérítése iránti kérelem.
Rendelkező rész
1)
A Törvényszék megsemmisíti a Parlament 2018. december 10‑i, a felperes pályázatát elutasító és a kommunikációs főigazgatóság média igazgatóságának igazgatói álláshelyére egy más pályázót kinevező határozatát.
2)
A Törvényszék kötelezi a Parlamentet, hogy vagyoni kártérítés címén 40000 eurót fizessen meg a felperes részére.
3)
A Törvényszék a keresetet az ezt meghaladó részében elutasítja.
4)
A Törvényszék a Parlamentet kötelezi a költségek viselésére.